section_heading: Objavljivanje i reakcije
paragraph_text: "Loser" je prvotno objavljen u ožujku 1993., te je napravljeno samo 500 primjeraka. Prvi je pjesmu u eter objavio studijski radio KXLU, a ubrzo i KROQ-FM. Pjesma je ubrzo postala veoma slušana, te su odmah prodani svi primjerci. Beck tada potpisuje ugovor s podružnicom izdavačke kuće Geffen Records, DGC-om, te je u siječnju 1994. ponovno objavljena na kazeti i CD-u, te uz veliku promociju. Pjesma se uskoro našla na 10. mjestu top liste Billboard Hot 100, te na vrhu top liste Modern Rock Tracks. Također, našla se i na top listama u Australiji, Novom Zelandu, UK-u, te diljem Europe.